



**ΤΟΠΙΚΟΠΡΟΓΡΑΜΜΑ**

**CLLD/LEADER NOMOY ΧΑΝΙΩΝ**

**ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΛΙΕΙΑ & ΘΑΛΑΣΣΑ 2014 -2020»**

**ΠΡΟΤΕΡΑΙΟΤΗΤΑ 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ»**

**«ΔΗΜΟΣΙΕΣ ΕΠΕΝΔΥΣΕΙΣ ΓΙΑ ΤΗΝ ΑΕΙΦΟΡΟ ΑΝΑΠΤΥΞΗ ΤΩΝ ΑΛΙΕΥΤΙΚΩΝ ΠΕΡΙΟΧΩΝ»**

**(Μέτρο 8.3.3: Άρ. 63.1 του Καν. 508/2014 «Εφαρμογή στρατηγικών τοπικής ανάπτυξης με πρωτοβουλία των τοπικών κοινοτήτων»**

**[για παρεμβάσεις δημοσίου χαρακτήρα])**

**ΕΝΗΜΕΡΩΤΙΚΟΣ ΟΔΗΓΟΣ ΠΡΟΣΚΛΗΣΗΣ**

***ΚωδικόςΠρόσκλησης: 63.1CLLD.5***

**Χανιά, ΜΑΙΟΣ 2020**

Πίνακας περιεχομένων

[1. ΕΠΑΛΘ 2014-2020 – Προτεραιότητα 4: «Αύξηση της απασχόλησης και της εδαφικής συνοχής» - ΤΑΠΤοΚ -CLLD 3](#_Toc34399773)

[2. Το Τοπικό Πρόγραμμα CLLD / LEADER Ν.Χανίων 4](#_Toc34399774)

[3. Δημόσιες επενδύσεις για την αειφόρο ανάπτυξη των αλιευτικών περιοχών 9](#_Toc34399775)

[4. Γενικοί και ειδικοί όροι επιλεξιμότητας 12](#_Toc34399776)

[5. Εύλογο κόστος 14](#_Toc34399777)

[6. Απαιτούμενα δικαιολογητικά 15](#_Toc34399778)

[7. Διαδικασία αξιολόγησης αιτήσεων χρηματοδότησης 20](#_Toc34399779)

[8. Διευκρινίσεις για την ύπαρξη κρατικής ενίσχυσης στην πράξη 21](#_Toc34399780)

|  |
| --- |
| 1. ΕΠΑΛΘ 2014-2020 – Προτεραιότητα 4: «Αύξηση της απασχόλησης και της εδαφικής συνοχής» - ΤΑΠΤοΚ -CLLD |

Το **Επιχειρησιακό Πρόγραμμα Αλιείας και Θάλασσας 2014 – 2020** (ΕΠΑΛΘ 2014 – 2020), αξιοποιώντας τους πόρους του **Ευρωπαϊκού Ταμείου Θάλασσας και Αλιείας** (ΕΤΘΑ) και στο πλαίσιο της Ολοκληρωμένης Χωρικής Ανάπτυξης, στοχεύει στη βιώσιμη ανάπτυξη περιοχών αλιείας και υδατοκαλλιέργειας. Ένα μέσο επίτευξης του στόχου αυτού, είναι η υλοποίηση **ολοκληρωμένων πολυταμειακών στρατηγικών τοπικής ανάπτυξης** υπό την ευθύνη **τοπικών φορέων**, (Άρθρο 32 του Καν. ΕΕ 1303/2013) σε συνέργεια με άλλα Ευρωπαϊκά Διαρθρωτικά και Επενδυτικά Ταμεία (ΕΔΕΤ), οι οποίες κυμαίνονται από επικεντρωμένες στην αλιεία έως και ευρύτερες στρατηγικές που απευθύνονται στη διαφοροποίηση των αλιευτικών περιοχών.

Προβλέπεται να υλοποιηθούν παρεμβάσεις που ομαδοποιούνται υπό τους ακόλουθους

**αναπτυξιακούς στόχους:**

* Προώθηση της οικονομικής ανάπτυξης, της κοινωνικής ένταξης, της δημιουργίας θέσεων εργασίας και της στήριξης της κινητικότητας του εργατικού δυναμικού στις παράκτιες και τις εσωτερικές κοινότητες που εξαρτώνται από την αλιεία και την υδατοκαλλιέργεια.
* Διαφοροποίηση των δραστηριοτήτων στο πλαίσιο της αλιείας και σε άλλους τομείς της θαλάσσιας οικονομίας.

Στο πλαίσιο υλοποίησης των στρατηγικών τοπικής ανάπτυξης, με την εφαρμογή **της Τοπικής Ανάπτυξης με την Πρωτοβουλία των Τοπικών Κοινοτήτων (ΤΑΠΤοΚ - CLLD)**, το ΕΤΘΑ δύναται να χρηματοδοτήσει Δημόσιες επενδύσεις για την αειφόρο ανάπτυξη των αλιευτικών περιοχών, επιλεγμένων περιοχών παρέμβασης.

Δύναται να υποβληθούν προτάσεις/δράσεις οι οποίες συμβάλλουν με άμεσο ή έμμεσο τρόπο στην ανάπτυξη της τοπικής οικονομίας, συμπεριλαμβανομένης της αξιοποίησης των περιβαλλοντικών πλεονεκτημάτων της περιοχής και της προώθησης της πολιτιστικής κληρονομιάς.

Το ΕΤΘΑ, ενδεικτικά, δύναται να χρηματοδοτήσει:

* **Υποδομές που μεγιστοποιούν τη συμμετοχή της αλιείας στη βιώσιμη ανάπτυξη της περιοχής παρέμβασης** (βελτίωση υποδομών στους αλιευτικούς λιμένες, βελτίωση του οδικού δικτύου που παρέχει πρόσβαση στους αλιευτικούς λιμένες, δημιουργία και βελτίωση κοινών υποδομών και συστημάτων για την εξυπηρέτηση των δραστηριοτήτων των αλιέων, δημιουργία και βελτίωση πώλησης αλιευτικών προϊόντων κ.α.)
* **Υποδομές για την ενθάρρυνση της τουριστικής δραστηριότητας** (θαλάσσια πάρκα, καταδυτικά κέντρα, παρατηρητήρια θαλάσσιου περιβάλλοντος, υποδομές μικρής κλίμακας για την ανάδειξη περιοχών φυσικού κάλλους, αξιοθέατων και μνημείων της φύσης ή του πολιτισμού κ.α.).
* **Υποδομές και Υπηρεσίες για τη βελτίωση της ποιότητας ζωής στις αλιευτικές περιοχές** (αποκατάσταση κτιρίων για κοινωφελή χρήση, βελτίωση και ανάπλαση κοινόχρηστων χώρων, δημιουργία χώρων πρασίνου κ.α.).

|  |
| --- |
| 2. Το Τοπικό Πρόγραμμα CLLD / LEADER Ν. Χανίων |

**Θεματικές κατευθύνσεις και στόχοι του Τοπικού Προγράμματος**

Το Τοπικό Πρόγραμμα (Τ.Π.) CLLD / LEADER Ν. Χανίων (Πολυταμειακό Πρόγραμμα) υλοποιείται **στην Π.Ε. Χανίων και Π.Ε. Ρεθύμνου**, σε συγκεκριμένες Δημοτικές / Τοπικές Κοινότητες. Εντός των περιοχών παρέμβασης διακρίνονται **περιοχές αλιείας**, στις οποίες εφαρμόζεται η τοπική στρατηγική του Μέτρου 4.2 του ΕΠΑΛΘ 2014 -2020. Στην ενότητα 2.2. του παρόντος οδηγού παρουσιάζονται οι Δημοτικές / Τοπικές Κοινότητες όπου υλοποιείται η εν λόγω στρατηγική.

Για την εφαρμογή της στρατηγικής του Τ.Π. CLLD / LEADER Ν. Χανίων και ιδιαίτερα του Μέτρου 4.2 του ΕΠΑΛΘ 2014-2020 «Στήριξη υλοποίησης δράσεων των στρατηγικών Τοπικής Ανάπτυξης με Πρωτοβουλία Τοπικών κοινοτήτων (CLLD / ΤΑΠΤΟΚ)» , ο **Οργανισμός Ανάπτυξης Κρήτης Α.Ε.** έχει οριστεί ως **Ενδιάμεσος Φορέας (ΕΦ)** σύμφωνα με την υπ’ αρ: 2884/1-8-2018 (ΦΕΚ 3511/Β’/21-8-2018) απόφαση του Υπουργού Αγροτικής Ανάπτυξης και Τροφίμων.

Ο σχεδιασμός της στρατηγικής για την τοπική ανάπτυξη δομείται στο πλαίσιο του Προγράμματος Αγροτικής Ανάπτυξης και του Προγράμματος Αλιείας και Θάλασσας για την περίοδο 2014 - 2020, το οποίο διαρθρώνεται γύρω από τρεις κύριους, αλληλένδετους και συμπληρωματικούς **θεματικούς στόχους**:

* Τη δημιουργία ενός ισχυρού, ανταγωνιστικού και βιώσιμου αγρο-διατροφικού συστήματος και αλιευτικού τομέα.
* Την προαγωγή της αειφορίας του αγρο-διατροφικού συστήματος και των αγροτικών και παράκτιων περιοχών.
* Τη δημιουργία βιώσιμων και πολύ-λειτουργικών περιοχών υπαίθρου και εγγύς της θάλασσας.

Επιπλέον, οι συσχετισμοί μεταξύ αξιοποίησης του τοπικού κεφαλαίου και της ενδογενούς ανάπτυξης με όρους ποιότητας, συναινούν στην υιοθέτηση της στρατηγικής του προγράμματος θέτοντας ως **Ειδικούς Στόχους Τοπικής Στρατηγικής** , τους παρακάτω:

* Βελτίωση της ανταγωνιστικότητας της τοπικής επιχειρηματικότητας για την ενδυνάμωση της τοπικής οικονομίας. Η ανάπτυξη της επιχειρηματικότητας στην περιοχή παρέμβασης με όρους «ποιότητας» και αξιοποίησης του τοπικού παραγωγικού και κοινωνικού κεφαλαίου στο δευτερογενή και τριτογενή τομέα αποτελεί τον βασικό πυλώνα για την οικονομική ενδυνάμωση και την κοινωνική πρόοδο του τοπικού πληθυσμού.
* Διαφοροποίηση της οικονομικής βάσης και προώθηση της πολύ-λειτουργικότητας στο πλαίσιο της διασύνδεσης αγρο-διατροφής – πολιτισμού/περιβάλλοντος – τουρισμού. Με όρους βιώσιμης παραγωγικότητας και αξιοποίησης του συγκριτικού πλεονεκτήματος της Περιοχής Παρέμβασης που συνδυάζει την διασύνδεση του αγροδιατροφικού τομέα με το δίπολο πολιτισμός/περιβάλλον - τουρισμός δίνεται ιδιαίτερη έμφαση στην διαφοροποίηση της τοπικής οικονομίας και της δυνατότητας ανάδειξης ενός πολύ – λειτουργικού μοντέλου παραγωγής προϊόντων και υπηρεσιών αναβαθμίζοντας την ύπαιθρο και δημιουργώντας ένα αστικό επίπεδο ζωής.
* Αναβάθμιση της ποιότητας ζωής στην ύπαιθρο με ζητούμενο τη διατήρηση και προσέλκυση πληθυσμού. Η δημιουργία ενός αστικού επιπέδου ζωής μέσω της δημιουργίας κατάλληλων υποδομών αλλά και παρεχόμενων υπηρεσιών υψηλής ποιότητας συνεπάγεται αφενός βελτίωση της ποιότητας ζωής του τοπικού πληθυσμού αφετέρου την συγκράτηση των νέων (και των νέων επιστημόνων) στην ύπαιθρο. Έτσι, μέσα από στοχευόμενες δράσεις ενισχύεται η επιχειρηματικότητα στον τομέα των παρεχόμενων υπηρεσιών στοχεύοντας στην συγκράτηση του τοπικού πληθυσμού και στην προσέλκυση επισκεπτών.
* Διατήρηση και ανάδειξη των φυσικών και πολιτιστικών πόρων της υπαίθρου. Η πολιτιστική και φυσική κληρονομιά της Περιοχής Παρέμβασης αποτελεί συγκριτικό πλεονέκτημα, και η διατήρηση και ανάδειξή της αποτελεί μονόδρομο για την πρόοδο της τοπικής οικονομίας. Προς αυτή την κατεύθυνση θα εφαρμοστούν δράσεις στόχος των οποίων θα είναι πρωτίστως η προστασία του περιβάλλοντος, η διατήρηση σπάνιων οικοτόπων και η ανάδειξη ιστορικών μνημείων τα οποία αναδεικνύουν τη πλούσια ιστορία της περιοχής παρέμβασης και διατηρούν την φυσική μοναδικότητά της.

**Περιοχή παρέμβασης**

Η περιοχή παρέμβασης του Τ.Π. CLLD / LEADER Ν. Χανίων περιλαμβάνει, **ζώνες αλιείας** στις οποίες θα εφαρμοστεί η τοπική στρατηγική του Μέτρου 4.2 του ΕΠΑΛΘ 2014 -2020. Οι συγκεκριμένες ζώνες περιλαμβάνουν Δημοτικές / Τοπικές Κοινότητες των Δήμων: **Χανίων, Πλατανιά, Κισσάμου, Καντάνου-Σελίνου, Σφακίων, Αποκορώνου της Π.Ε. Χανίων καθώς και Ρεθύμνου, Αγ.Βασιλείου της Π.Ε. Ρεθύμνου.**

Αναλυτικά οι περιοχές παρέμβασης αναφέρονται παρακάτω:

| **ΠΕΡΙΦΕΡΕΙΑΚΗ ΕΝΟΤΗΤΑ** | **ΔΗΜΟΣ** | **Δημ. Κοιν./Τοπική Κοιν.** | **Γεωγραφικός Κωδικός Καλλικράτη** | | **Χαρακτηρισμός Περιοχής** | | **LEADER ΕΠΑΛΘ 2014-2020** | | | |
| --- | --- | --- | --- | --- | --- | --- | --- | --- | --- | --- |
| **Έκταση (km2)** | | **Μόνιμος Πληθυσμός 2011** | |
| **ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ** |  |  |  | |  | | **2.376,000** | | **156.585** | |
| **ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ (χωρίς τη ΔΚ Χανίων)** |  |  |  | |  | | **2.363,000** | | **102.675** | |
|  | **ΔΗΜΟΣ ΧΑΝΙΩΝ** |  | 9325 | |  | | **351,000** | | **108.642** | |
|  | **ΔΗΜΟΣ ΧΑΝΙΩΝ (χωρίς τη ΔΚ Χανίων)** |  |  | |  | |  | |  | |
|  |  | **ΔΗΜΟΤΙΚΗ ΕΝΟΤΗΤΑ ΑΚΡΩΤΗΡΙΟΥ** | 932501 | |  | | **17,522** | | **3.003** | |
|  |  | Δημ. Κοιν. Αρωνίου | 93250101 | |  | | 17,522 | | 3.003 | |
|  |  | **ΔΗΜΟΤΙΚΗ ΕΝΟΤΗΤΑ ΣΟΥΔΑΣ** | 932506 | |  | | **15,113** | | **6.897** | |
|  |  | Δημ. Κοιν. Σούδας | 93250601 | |  | | 7,940 | | 6.418 | |
|  |  | Τοπική Κοιν. Απτέρων | 93250602 | |  | | 7,173 | | 479 | |
|  | **ΔΗΜΟΣ ΑΠΟΚΟΡΩΝΟΥ** |  | **9319** | |  | | **37,107** | | **2.836** | |
|  |  | **ΔΗΜΟΤΙΚΗ ΕΝΟΤΗΤΑ ΑΡΜΕΝΩΝ** | 931901 | |  | | **9,027** | | **1.603** | |
|  |  | Τοπική Κοιν. Καλυβών | 93190102 | |  | | 9,027 | | 1.603 | |
|  |  | **ΔΗΜΟΤΙΚΗ ΕΝΟΤΗΤΑ ΓΕΩΡΓΙΟΥΠΟΛΕΩΣ** | 931904 | |  | | **28,080** | | **1.233** | |
|  |  | Τοπική Κοιν. Γεωργιουπόλεως | 93190401 | | ΜΕΙΟΝΕΚΤΙΚΗ | | 22,273 | | 936 | |
|  |  | Τοπική Κοιν. Καλαμιτσίου Αμυγδαλίου | 93190402 | | ΜΕΙΟΝΕΚΤΙΚΗ | | 5,807 | | 297 | |
|  | **ΔΗΜΟΣ ΓΑΥΔΟΥ** |  | 9320 | |  | | **34,000** | | **152** | |
|  |  | **ΨΕΥΔΟΔΗΜΟΤΙΚΗ ΕΝΟΤΗΤΑ ΓΑΥΔΟΥ** | 932001 | |  | | **34,000** | | **152** | |
|  |  | ΨΕΥΔΟΔΗΜΟΤΙΚΗ ΚΟΙΝΟΤΗΤΑ ΓΑΥΔΟΥ | 93200101 | | ΟΡΕΙΝΗ | | 34,000 | | 152 | |
|  | **ΔΗΜΟΣ ΚΑΝΤΑΝΟΥ - ΣΕΛΙΝΟΥ** |  | 9321 | |  | | **214,236** | | **3.512** | |
|  |  | **ΔΗΜΟΤΙΚΗ ΕΝΟΤΗΤΑ ΠΕΛΕΚΑΝΟΥ** | 932103 | |  | | **164,983** | | **3.292** | |
|  |  | Δημ. Κοιν. Παλαιοχώρας | 93210301 | | ΟΡΕΙΝΗ | | 55,092 | | 1.891 | |
|  |  | Τοπική Κοιν. Βοθιανών | 93210302 | | ΟΡΕΙΝΗ | | 17,360 | | 49 | |
|  |  | Τοπική Κοιν. Βουτά | 93210303 | | ΟΡΕΙΝΗ | | 26,649 | | 961 | |
|  |  | Τοπική Κοιν. Σαρακήνας | 93210304 | | ΟΡΕΙΝΗ | | 14,453 | | 68 | |
|  |  | Τοπική Κοιν. Σκλαβοπούλας | 93210305 | | ΟΡΕΙΝΗ | | 51,429 | | 323 | |
|  |  | **ΔΗΜΟΤΙΚΗ ΕΝΟΤΗΤΑ ΑΝΑΤΟΛΙΚΟΥ ΣΕΛΙΝΟΥ** | 932101 | |  | | **49,253** | | **220** | |
|  |  | Τοπική Κοιν. Σούγιας | 93210105 | | ΟΡΕΙΝΗ | | 49,253 | | 220 | |
|  | **ΔΗΜΟΣ ΚΙΣΣΑΜΟΥ** |  | 9322 | |  | | **152,510** | | **7.964** | |
|  |  | **ΔΗΜΟΤΙΚΗ ΕΝΟΤΗΤΑ ΚΙΣΣΑΜΟΥ** | 932202 | |  | | **149,814** | | **7.579** | |
|  |  | Δημ. Κοιν. Κισσάμου | 93220201 | |  | | 8,005 | | 4.275 | |
|  |  | Τοπική Κοιν. Γραμβουσής | 93220202 | |  | | 39,367 | | 796 | |
|  |  | Τοπική Κοιν. Καλαθενών | 93220203 | | ΟΡΕΙΝΗ | | 5,430 | | 160 | |
|  |  | Τοπική Κοιν. Καλλεργιανών | 93220204 | | ΟΡΕΙΝΗ | | 5,921 | | 520 | |
|  |  | Τοπική Κοιν. Κουκουναράς | 93220205 | | ΟΡΕΙΝΗ | | 4,595 | | 88 | |
|  |  | Τοπική Κοιν. Λουσακιών | 93220206 | | ΟΡΕΙΝΗ | | 17,655 | | 373 | |
|  |  | Τοπική Κοιν. Πλατάνου | 93220207 | | ΟΡΕΙΝΗ | | 40,095 | | 1.179 | |
|  |  | Τοπική Κοιν. Πολυρρηνίας | 93220208 | | ΟΡΕΙΝΗ | | 7,989 | | 78 | |
|  |  | Τοπική Κοιν. Σηρικαρίου | 93220209 | | ΟΡΕΙΝΗ | | 20,757 | | 110 | |
|  |  | **ΔΗΜΟΤΙΚΗ ΕΝΟΤΗΤΑ ΜΥΘΗΜΝΗΣ** | 932203 | |  | | **2,696** | | **385** | |
|  |  | Τοπική Κοιν. Καλουδιανών | 93220303 | |  | | 2,696 | | 385 | |
|  | **ΔΗΜΟΣ ΠΛΑΤΑΝΙΑ** |  | 9323 | |  | | **24,904** | | **3.468** | |
|  |  | **ΔΗΜΟΤΙΚΗ ΕΝΟΤΗΤΑ ΠΛΑΤΑΝΙΑ** | 932304 | |  | | **8,152** | | **1.249** | |
|  |  | Τοπική Κοιν. Κοντομαρίου | 93230405 | | ΟΡΕΙΝΗ | | 4,628 | | 539 | |
|  |  | Τοπική Κοιν. Μάλεμε | 93230407 | |  | | 3,524 | | 710 | |
|  |  | **ΔΗΜΟΤΙΚΗ ΕΝΟΤΗΤΑ ΒΟΥΚΟΛΙΩΝ** | 932301 | |  | | **1,982** | | **973** | |
|  |  | Τοπική Κοιν. Ταυρωνίτου | 93230108 | |  | | 1,982 | | 973 | |
|  |  | **ΔΗΜΟΤΙΚΗ ΕΝΟΤΗΤΑ ΚΟΛΥΜΒΑΡΙΟΥ** | 932302 | |  | | **14,770** | | **1.246** | |
|  |  | Τοπική Κοιν. Κολυμβαρίου | 93230212 | |  | | 6,501 | | 1.109 | |
|  |  | Τοπική Κοιν. Αφράτων | 93230201 | | ΟΡΕΙΝΗ | | 8,269 | | 137 | |
|  | **ΔΗΜΟΣ ΣΦΑΚΙΩΝ** |  | **9324** | |  | | **170,189** | | **871** | |
|  |  | **ΨΕΥΔΟΔΗΜΟΤΙΚΗ ΕΝΟΤΗΤΑ ΣΦΑΚΙΩΝ** | **932401** | |  | | **170,189** | | **871** | |
|  |  | Τοπική Κοιν. Χώρας Σφακίων | 93240109 | | ΟΡΕΙΝΗ | | 45,559 | | 265 | |
|  |  | Τοπική Κοιν. Ανωπόλεως | 93240103 | | ΟΡΕΙΝΗ | | 100,258 | | 334 | |
|  |  | Τοπική Κοιν. Ασφένδου | 93240105 | | ΟΡΕΙΝΗ | | 24,372 | | 272 | |
| **ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΟΥ** |  |  |  | |  | | **1.494,000** | | **85.609** | |
|  | **ΔΗΜΟΣ ΡΕΘΥΜΝΗΣ** |  | 9318 | |  | | **11,284** | | **883** | |
|  |  | **ΔΗΜΟΤΙΚΗ ΕΝΟΤΗΤΑ ΝΙΚΗΦΟΡΟΥ ΦΩΚΑ** | 931803 | |  | | **11,284** | | **883** | |
|  |  | Τοπική Κοιν. Γερανίου | 93180304 | | ΟΡΕΙΝΗ | | 11,284 | | 883 | |
|  | **ΔΗΜΟΣ ΑΓ. ΒΑΣΙΛΕΙΟΥ** |  | 9314 | |  | | **13,662** | | **540** | |
|  |  | **ΔΗΜΟΤΙΚΗ ΕΝΟΤΗΤΑ ΦΟΙΝΙΚΑ** | 931402 | |  | | **13,662** | | **540** | |
|  |  | Τοπική Κοιν. Σελλίων | 93140210 | | ΟΡΕΙΝΗ | | 13,662 | | 540 | |
| **ΣΥΝΟΛΟ ΠΕΡΙΟΧΗΣ ΠΑΡΕΜΒΑΣΗΣ** | | | |  | |  | | **690,527** | | **30.126** | |

*Πηγή: ΕΛΣΤΑΤ απογραφή 2011, οδηγία (ΕΟΚ) 75/268*

**Οι προτεινόμενες πράξεις μπορούν να υλοποιηθούν μόνο στις προαναφερθείσες περιοχές παρέμβασης.**

Χάρτης των περιοχών παρέμβασης του Τ.Π. CLLD / LEADER Ν. Χανιών εντοπίζεται στο τέλος του παρόντος οδηγού.

|  |
| --- |
| 3. Δημόσιες επενδύσεις για την αειφόρο ανάπτυξη των αλιευτικών περιοχών |

Στο πλαίσιο του Τ.Π. CLLD / LEADER Ν. Χανίων και του Μέτρου 4.2 του ΕΠΑΛΘ, η δράση «Δημόσιες επενδύσεις για την αειφόρο ανάπτυξη των αλιευτικών περιοχών» περιλαμβάνει τις εξής υποδράσεις:

1. Υποδομές που μεγιστοποιούν τη συμμετοχή της αλιείας στη βιώσιμη ανάπτυξη της περιοχής παρέμβασης.

Ενδεικτικά μπορούν να ενισχυθούν:

* η βελτίωση των υποδομών στους αλιευτικούς λιμένες, στους τόπους εκφόρτωσης και στα καταφύγια όπως: η βελτίωση της σηματοδότησης και του φωτισμού, η εγκατάσταση συστημάτων ανέλκυσης – καθέλκυσης σκαφών, η δημιουργία χώρων διοίκησης και χώρων υγιεινής, η εξασφάλιση παροχών πόσιμου νερού, η δημιουργία έργων για την αντιμετώπιση της προσάμμωσης και για την ασφάλεια των αλιευτικών σκαφών
* η δημιουργία και βελτίωση κοινών υποδομών και συστημάτων για την εξυπηρέτηση των δραστηριοτήτων των αλιέων: καρνάγια, αποθήκες, ηλεκτρονικά συστήματα επικοινωνίας κλπ
* η δημιουργία και βελτίωση χώρων πώλησης αλιευτικών προϊόντων (ιχθυαγορές).

1. Υποδομές για την ενθάρρυνση της τουριστικής δραστηριότητας

Ενδεικτικά μπορούν να ενισχυθούν:

* η δημιουργία θαλάσσιων πάρκων
* η δημιουργία υποδομών για τη διευκόλυνση της διεξαγωγής δραστηριοτήτων κατάδυσης και παρατήρησης του θαλάσσιου περιβάλλοντος
* η ανάδειξη τοπίων ή σημείων ενδιαφέροντος για τη δημιουργία χώρων αναψυχής των κατοίκων και επισκεπτών της περιοχής
* η σήμανση τοπικών αξιοθέατων, μνημείων κλπ
* η κατασκευή ή αναβάθμιση πολυλειτουργικών ψυχαγωγικών υποδομών (εγκαταστάσεις ψυχαγωγίας πολυλειτουργικού χαρακτήρα που προσφέρουν, ιδίως, πολιτιστικές και ψυχαγωγικές υπηρεσίες)
* η αναβάθμιση υποδομών τουριστικών λιμένων (μαρίνες, καταφύγια) για την εξυπηρέτηση σκαφών αναψυχής και ναυταθλητισμού

1. Υποδομές και υπηρεσίες για τη βελτίωση της ποιότητας ζωής στις αλιευτικές περιοχές

Ενδεικτικά μπορούν να ενισχυθούν:

* η δημιουργία, βελτίωση και ανάπλαση κοινοχρήστων χώρων (π.χ. πλατείες, παιδικές χαρές, χώροι άθλησης και ψυχαγωγίας)
* η δημιουργία νέων ή η αποκατάσταση υφιστάμενων κτιρίων και η μετατροπή τους σε χώρους για κοινωφελή χρήση ή χώρους άσκησης πολιτιστικών δραστηριοτήτων (πχ πολιτιστικά κέντρα, θέατρα, κινηματογράφοι, ωδεία, βιβλιοθήκες)
* η βελτίωση εγκαταστάσεων βιολογικών *καθαρισμών,* καθώς και η βελτίωσητης απόδοσής τους
* η δημιουργία ή βελτίωση αθλητικών υποδομών
* η δημιουργία ή βελτίωση υποδομών που εξυπηρετούν ευπαθείς ομάδες πληθυσμού
* η αποκατάσταση και η ανάδειξη περιοχών ιδιαίτερου περιβαλλοντικού ενδιαφέροντος όπως: υγροβιότοποι, εκβολές ποταμών
* η εφαρμογή καινοτόμων τεχνικών για τη βελτίωση της βιοποικιλότητας (π.χ, τοποθέτηση τεχνητών υφάλων για την αποκατάσταση θαλάσσιων οικοτόπων)
* η υλοποίηση τεχνικών έργων για την αποκατάσταση της διάβρωσης των ακτών

1. Συλλογικές δράσεις στήριξης της αλιείας και δράσεις περιβαλλοντικής ευαισθητοποίησης των φορέων και των κατοίκων των παράκτιων περιοχών

Ενδεικτικά μπορούν να ενισχυθούν:

* η διοργάνωση ενημερωτικών δράσεων που αφορούν στην πρόληψη και προστασία από ασθένειες που απειλούν την υγεία των αλιέων και των κατοίκων των παράκτιων περιοχών
* δράσεις βελτίωσης και αξιοποίησης των περιβαλλοντικών πλεονεκτημάτων των αλιευτικών περιοχών, προώθηση της κοινωνικής ευημερίας και της πολιτιστικής κληρονομιάς στις αλιευτικές περιοχές, περιλαμβανομένης της θαλάσσιας πολιτιστικής κληρονομιάς
* η διοργάνωση αθλητικών εκδηλώσεων που σχετίζονται με τη θάλασσα, σε συνδυασμό με την ευαισθητοποίηση σχετικά με την προστασία του θαλάσσιου περιβάλλοντος
* η διοργάνωση εκστρατειών γνωστοποίησης για τη σπουδαιότητα κατανάλωσης αλιευμάτων που αποτελούν προϊόντα υπεύθυνης αλιείας και παράγονται με βιώσιμο τρόπο
* η διοργάνωση ενημερωτικών δράσεων για τις επιπτώσεις της ανθρώπινης δραστηριότητας στο περιβάλλον και την ανάγκη για αλλαγή νοοτροπίας και συμπεριφοράς (π.χ. αλόγιστη χρήση φυτοφαρμάκων, υπεραλίευση, παράνομη αλιεία)
* η διοργάνωση ενεργειών ευαισθητοποίησης των κάτοικων και φορέων των παράκτιων περιοχών σε θέματα προστασίας του περιβάλλοντος (π.χ δημιουργία εντύπων – εκδόσεων, ηλεκτρονικών παιχνιδιών, οργάνωση ημερίδων-εκδηλώσεων, εθελοντικών καθαρισμών ακτών/θαλασσών)
* η υλοποίηση βιωματικών εκπαιδευτικών δράσεων σε μαθητές σε θέματα προστασίας του θαλάσσιου και παράκτιου περιβάλλοντος και προσαρμογής στις επιπτώσεις της κλιματικής αλλαγής.

**Εν δυνάμει δικαιούχοι**

Για τις υποδράσεις 1 - 3:

Φορείς Τοπικής Αυτοδιοίκησης και οι εταιρείες τους

Λιμενικά Ταμεία

Επαγγελματικοί Σύλλογοι Αλιείας

Για την υποδράση 4:

1. Φορείς Τοπικής Αυτοδιοίκησης και οι εταιρείες τους
2. Συλλογικοί φορείς μη κερδοσκοπικού χαρακτήρα του αλιευτικού ή του περιβαλλοντικού τομέα.

Καθεστώς / Ποσοστό ενίσχυσης

Άρθρο 95 (παρ. 2α και 3β), ΚΑΝ 508/2014 / 100%

|  |
| --- |
| 4. Γενικοί και ειδικοί όροι επιλεξιμότητας |

**Γενικοί όροι επιλεξιμότητας**

* Ως **ημερομηνία έναρξης της επιλεξιμότητας των δαπανών ορίζεται η 01.01.2018**, εφόσον τηρούνται οι περιορισμοί που ορίζονται από το θεσμικό πλαίσιο περί μη περάτωσης του φυσικού αντικειμένου του έργου. Στις πράξεις όπου θα γίνει η χρήση της αναδρομικότητας της επιλεξιμότητας των δαπανών θα πραγματοποιηθούν όλοι οι προβλεπόμενοι έλεγχοι των δημοσίων έργων (προδημοπρασιακοί, προσυμβατικοί, έλεγχοι συμβάσεων κλπ) κατά το στάδιο της ένταξης της πράξης. **Ως ημερομηνία λήξης της προθεσμίας επιλεξιμότητας των δαπανών των προτεινόμενων πράξεων ορίζεται η 31/06/2023**. Η ολοκλήρωση των προτεινόμενων πράξεων θα πρέπει να συντελεστεί έως την ως άνω ημερομηνία.
* Πράξεις που έχουν περατωθεί φυσικά ή εκτελεστεί πλήρως δεν είναι επιλέξιμες, ανεξάρτητα εάν έχουν εκτελεστεί ή όχι οι σχετικές πληρωμές.
* Οι **κανόνες επιλεξιμότητας** των δαπανών των συγχρηματοδοτούμενων πράξεων προσδιορίζονται στην **με αρ. πρωτ. 137675/ΕΥΘΥ1016/19-12-2018 (ΦΕΚ 5968/Β/31-12-2018)**, αντικατάσταση της υπ΄αριθμ. 110427/ΕΥΘΥ/1020/20.10.2016 (ΦΕΚ 3521/Β/01.11.16) Υπουργικής Απόφασης με τίτλο «Τροποποίηση και αντικατάσταση της υπ’ αριθ. 81986/ΕΥΘΥ712/31.07.2015 (ΦΕΚ Β’ 1822) υπουργικής απόφασης «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων» (ΥΑΕΚΕΔ).
* Σε περίπτωση που μια πράξη εξετάζεται στο πλαίσιο της Ανακοίνωσης της Επιτροπής σχετικά με την έννοια της κρατικής ενίσχυσης όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης (2016/C 262/01), προκειμένου να επιβεβαιωθεί η μη κρατική ενίσχυση, πρέπει κατά την υποβολή των προτάσεων οι δυνητικοί δικαιούχοι να υποβάλλουν στοιχεία τα οποία διασφαλίζουν είτε ότι η πρότασή τους δεν αποτελεί οικονομική δραστηριότητα, είτε (στην περίπτωση που αποτελεί οικονομική δραστηριότητα) ότι η χρηματοδότηση του έργου δε δίνει πλεονέκτημα στους δικαιούχους και δεν απειλεί να νοθεύσεις τον ανταγωνισμό ή να έχει επιπτώσεις στις συναλλαγές.

Εφόσον τα παραπάνω δεν μπορούν να αποδειχθούν, τότε θα πρέπει να εξεταστεί η μικρή επίπτωση στις συναλλαγές. Βάση της ως άνω αναφερόμενης Ανακοίνωσης, ορισμένες δραστηριότητες έχουν καθαρά τοπικό αντίκτυπο και κατά συνέπεια δεν επηρεάζουν καθόλου τις συναλλαγές μεταξύ κρατών μελών. Ειδικότερα, όταν ο δικαιούχος παρέχει αγαθά ή υπηρεσίες σε μια περιορισμένη περιοχή ενός κράτους μέλους και είναι απίθανο να προσελκύσει πελάτες από άλλα κράτη μέλη, η δράση δεν έχει παρά οριακές επιπτώσεις στις συνθήκες διασυνοριακών επενδύσεων ή εγκατάστασης και υπάρχει το πολύ ένας αμελητέος αντίκτυπος στις αγορές και στους καταναλωτές σε γειτονικά κράτη –μέλη.

* Σε περίπτωση που το σύνολο ή μέρος της Πράξης χρηματοδοτείται στο πλαίσιο του Κανονισμού 651/2014 (ΓΑΚ) και για τον προσδιορισμό του ποσού/έντασης ενίσχυσης λαμβάνεται υπόψη το έλλειμμα χρηματοδότησης που προσδιορίζεται μέσω χρηματοοικονομικής ανάλυσης, πρέπει κατά τη διάρκεια ζωής του έργου να προκύπτουν λειτουργικά έσοδα μεγαλύτερα ή ίσα από τις λειτουργικές δαπάνες.

**Ειδικοί όροι επιλεξιμότητας**

* Η πράξη μπορεί να υλοποιηθεί μόνο στις ζώνες αλιείας της περιοχής παρέμβασης του Τ.Π. CLLD / LEADER Ν. Χανίων όπως αυτές παρουσιάζονται στην Ενότητα2.2.
* Η Πράξη πρέπει να εμπίπτει στην προτεραιότητα, το θεματικό στόχο, το μέτρο και τον ειδικό στόχο του Επιχειρησιακού Προγράμματος ΕΠΑΛΘ 2014 – 2020 καθώς και στις θεματικές κατευθύνσεις, τους στρατηγικούς και ειδικούς στόχους του Τ.Π. CLLD / LEADER Ν. Χανίων (Μέτρο 4.2 του ΕΠΑΛΘ 2014- 2020) όπως αναφέρονται στο εγκεκριμένο αναμορφωμένο Τοπικό Πρόγραμμα CLLD/LEADER Ν. Χανίων και παρουσιάζονται στην Ενότητα2.1.
* Οι συλλογικοί φορείς μη κερδοσκοπικού χαρακτήρα του αλιευτικού ή περιβαλλοντικού τομέα δύναται να είναι δικαιούχοι μόνο για «Συλλογικές δράσεις στήριξης της αλιείας και δράσεις περιβαλλοντικής ευαισθητοποίησης των φορέων και των κατοίκων των παράκτιων περιοχών».

|  |
| --- |
| 5. Εύλογο κόστος |

Η κοστολόγηση της προτεινόμενης πράξης πρέπει να είναι εύλογη. Αυτό σημαίνει ότι ο προτεινόμενος προϋπολογισμός αντιστοιχεί σε δαπάνες για τις οποίες υπάρχουν αντικειμενικά στοιχεία που αποδεικνύουν ότι δεν υπερβαίνουν τις τρέχουσες τιμές της αγοράς.

Ειδικότερα:

1. Στις περιπτώσεις που **ο προϋπολογισμός προκύπτει από κανονιστικές πράξεις** (πχ υπουργικές αποφάσεις), και ο βαθμός ωριμότητας της πράξης το επιτρέπει (πχ σύνταξη τευχών δημοπράτησης), τόσο οι τιμές μονάδας όσο και ο συνολικός προϋπολογισμός των υποέργων/πράξης **θεωρείται ρεαλιστικός**.
2. Σε άλλη περίπτωση για την εκτίμηση του προϋπολογισμού μπορούν να χρησιμοποιηθούν στοιχεία όπως:

* **πραγματικό κόστος από παρεμφερείς πράξεις** που έχουν υλοποιηθεί, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πρότασης
* **μη δεσμευτικές προσφορές** (πχ **τουλάχιστον δύο προσφορές** από δύο ανεξάρτητους μεταξύ τους προμηθευτές) που υποβάλλονται από τον δικαιούχο.

|  |
| --- |
| 6. Απαιτούμενα δικαιολογητικά |

Το Τεχνικό Δελτίο Πράξης (ΤΔΠ), αποτελεί την πρόταση του Δικαιούχου και συμπληρώνεται αποκλειστικά στην ηλεκτρονική μορφή που διατίθεται στο ΟΠΣ ΕΣΠΑ.

Η υποβολή της πρότασης συνιστά και αίτηση χρηματοδότησης του δυνητικού δικαιούχου. Αναπόσπαστο στοιχείο της πρότασης αποτελούν τα δικαιολογητικά/έγγραφα, τα οποία συνοδεύουν το ΤΔΠ. Τα συνοδευτικά δικαιολογητικά/ έγγραφα, υποβάλλονται σε μορφή αρχείου τύπου pdf, ως συνημμένα στο ΤΔΠ. Σε περιπτώσεις εγγράφων, για τα οποία **δεν είναι τεχνικά εφικτή η ηλεκτρονική επισύναψη/υποβολή (π.χ. χάρτες, σχέδια, κλπ), ο δικαιούχος υποχρεούται να τα αποστείλει στον ΕΦ**, σύμφωνα με όσα ορίζονται στην πρόσκληση.

Στον παρακάτω πίνακα απεικονίζονται τα απαιτούμενα δικαιολογητικά/ έγγραφα για την υποβολή της πρότασης καθώς επίσης και με ποιο στάδιο αξιολόγησης συνδέονται.

|  |  |  |
| --- | --- | --- |
|  | **ΕΙΔΟΣ ΔΙΚΑΙΟΛΟΓΗΤΙΚΟΥ** | **ΣΤΑΔΙΟ ΑΞΙΟΛ/ΣΗΣ** |
| **Α. Στοιχεία για τον έλεγχο συμβατότητας της πρότασης** | |  |
| 1 | **Τεχνικό Δελτίο Πράξης – ΤΔΠ** (Υποβάλλεται ηλεκτρονικά μέσω του ΟΠΣ ΕΣΠΑ)  Στην πρόσκληση επισυνάπτεται Υπόδειγμα Τεχνικού Δελτίου Πράξης και οδηγίες συμπλήρωσης. | Α,  Β1-Β5 |
| 2 | **α)** Αντίγραφο **καταστατικού** του νομικού προσώπου και τροποποιήσεις αυτού ή κωδικοποιημένο καταστατικό που τεκμηριώνουν την αρμοδιότητα του δυνητικού δικαιούχου για την εκτέλεση της πράξης. Αφορά όλους τους δυνητικούς δικαιούχους πλην τους ΟΤΑ.  **β) Κανονιστικές αποφάσεις** σε περίπτωση που δεν προκύπτει από το καταστατικό η αρμοδιότητα του δυνητικού δικαιούχου για την εκτέλεση της πράξης.  **γ) Σχέδιο προγραμματικής σύμβασης** για τυχόν μεταβίβαση της αρμοδιότητας υλοποίησης σε άλλο φορέα (σύμφωνα με το συνημμένο υπόδειγμα της πρόσκλησης) και **αποφάσεις** των αρμοδίων οργάνων των συμβαλλομένων μερών **για την έγκριση του σχεδίου της Προγραμματικής Σύμβασης** και την υπογραφή της. | Α |
| 3 | **Απόφαση** αρμοδίου οργάνου του δυνητικού δικαιούχου για την υποβολή της πρότασης.  Στην απόφαση θα πρέπει, επίσης, να αναφέρεται ποιος θα είναι φορέας που θα αναλάβει τη λειτουργία / συντήρηση της πράξης. | Α, Β3 |
| **Β1. Στοιχεία σαφήνειας και πληρότητας πρότασης** | |  |
| 1 | **Αναλυτικός προϋπολογισμός έργου (και σε ηλεκτρονική μορφή EXCEL):**  **α) Έργα που εκτελούνται με δημόσιες συμβάσεις:**  Εγκεκριμένα **τεύχη δημοπράτησης** της πράξης ή σχέδια τευχών δημοπράτησης. Εφόσον δεν υποβληθούν τεύχη δημοπράτησης, υποβάλλεται αναλυτικός προϋπολογισμός δημοσίου έργου, σύμφωνα με την εθνική νομοθεσία, καθώς και αναλυτικές προμετρήσεις για τα έργα υποδομών, θεωρημένες από την αρμόδια τεχνική υπηρεσία.  **β) Έργα που δεν εκτελούνται με δημόσιες συμβάσεις:**  **Αναλυτικός προϋπολογισμός** προτεινόμενης πράξης, σύμφωνα με το υπόδειγμα της παρούσας πρόσκλησης. | Β1 – Β4 |
| 2 | **Αρχιτεκτονικά σχέδια:**   * **Τοπογραφικό** διάγραμμα και **διάγραμμα κάλυψης** (κλίμακα 1:200) υπογεγραμμένα από μηχανικό. * **Σχέδια** (όσα κατά περίπτωση απαιτούνται) υπογεγραμμένα από μηχανικό: κατόψεις, όψεις, τομές, **από τα οποία πρέπει να προκύπτει η προσβασιμότητα ΑΜΕΑ**, σύμφωνα με τα οριζόμενα στο σχετικό παράρτημα της πρόσκλησης. Στις περιπτώσεις που στο έργο περιλαμβάνεται η προμήθεια εξοπλισμού, **στις κατόψεις θα πρέπει να συμπεριλαμβάνεται η διάταξη του εξοπλισμού στο χώρο.** | Β1 – Β4 |
| 3 | **Βεβαίωση έναρξης εργασιών** (μη φυσικού προσώπου) από την ΑΑΔΕ, από την οποία να προκύπτει και το καθεστώς ΦΠΑ. | Β1 |
| 4 | Δικαιολογητικά που αποδεικνύουν το **εύλογο κόστος** των δαπανών, σύμφωνα με τα οριζόμενα στον ενημερωτικό οδηγό της πρόσκλησης (Ενότητα 5). | Β1, Β2 |
| **Β.2 Στοιχεία τήρησης θεσμικού πλαισίου και ενσωμάτωσης οριζόντιων πολιτικών** | |  |
| 1 | Έκθεση τεκμηρίωσης εξασφάλισης της **προσβασιμότητας των ατόμων με αναπηρία** (*για την εξέταση της έκθεσης συνυπολογίζονται η απεικόνιση της προσβασιμότητας ΑΜΕΑ στα σχέδια καθώς και οι προτεινόμενες δαπάνες για παρεμβάσεις προσβασιμότητας ΑΜΕΑ στον αναλυτικό προϋπολογισμό πράξης).*  Οι κανόνες που πρέπει να τηρούνται για την εξασφάλιση της προσβασιμότητας ΑΜΕΑ καθώς και το βασικό ισχύον θεσμικό πλαίσιο, παρουσιάζονται στον Οδηγό: Παράρτημα ΙΙ για την εξειδίκευση του κριτηρίου αξιολόγησης «Εξασφάλιση της προσβασιμότητας στα άτομα με αναπηρία» (συνημμένο αρχείο πρόσκλησης: 1b\_Ο.I.1\_1\_ΠΑΡΑΡΤ\_II\_ΠΡΟΣΒΑΣΙΜΟΤΗΤΑ\_ΑΜΕΑ\_v1\_080517)  *Σημείωση: Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, ο δυνητικός δικαιούχος* ***με Υπεύθυνη Δήλωση*** *θα δεσμεύεται ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα.* | Β2 |
| 2 | Ερωτηματολόγιο ελέγχου κρατικών ενισχύσεων **έργων πολιτισμού** ή σύγχρονου πολιτισμού (εφόσον απαιτείται).  *Σημείωση: Λαμβάνοντας υπόψη ότι η έννοια της κρατικής ενίσχυσης είναι μία αντικειμενική και νομική έννοια που ορίζεται απευθείας από την Συνθήκη για τη λειτουργία της Ευρωπαϊκής Ένωσης και ερμηνεύεται από το Δικαστήριο της Ευρωπαϊκής Ένωσης, στον συνημμένο Παράρτημα ΙΙΙ «Οδηγίες για την αρχική αξιολόγηση του κριτηρίου ύπαρξης κρατικής ενίσχυσης στην πράξη» δίνονται κατευθύνσεις / οδηγίες ώστε να εξετάζεται εάν η πράξη ενέχει στοιχεία κρατικής ενίσχυσης (συνημμένο αρχείο πρόσκλησης1c\_Ο.Ι.1\_1\_ΠΑΡΑΡΤ\_ΙΙΙ\_ΚΡΑΤΙΚΕΣ\_ΕΝΙΣΧΥΣΕΙΣ\_v1\_080517).*  *Επίσης στην στα συνημμένα αρχεία της πρόσκλησης παρουσιάζεται το υπ’αρ 30738/ΕΥΚΕ 482/14.03.2019 έγγραφο της ΕΥΚΕ σχετικά με διατύπωση γνώμης για την παρούσα πρόσκληση.* | Β2 |
| 3 | Αίτηση για έκδοση περιβαλλοντικής αδειοδότησης ή Απόφαση Έγκρισης **Περιβαλλοντικών Όρων** (περιβαλλοντική αδειοδότηση ή απαλλαγή για το σύνολο του προτεινόμενου φυσικού αντικειμένου ή αίτηση).  *Σημείωση: αν κατά τη φάση της περιβαλλοντικής αδειοδότησης προέκυψαν πρόσθετες παρεμβάσεις ή τροποποιήσεις του φυσικού αντικειμένου, αυτές πρέπει να έχουν ληφθεί υπόψη στην οριστική μελέτη.* | Β2 |
| **Β3. Στοιχεία σκοπιμότητας** | |  | |
| 1 | **Καταστατικό ή** *σχετική νομοθεσία, ή σχετικό κανονιστικό πλαίσιο βάσει των οποίων* **ο φορέας λειτουργίας και συντήρησης,** έχει τη δυνατότητα λειτουργίας και συντήρησης του έργου.  *Σημείωση: ο φορέας λειτουργίας και συντήρησης δηλώνεται στο πεδίο Β.25 του ΤΔΠ και ορίζεται με απόφαση του αρμοδίου συλλογικού οργάνου (βλ. δικ.Α3).* | Β3 | |
| **Β.4 Στοιχεία ωριμότητας** | |  | |
| 1 | Δελτίο **Ενεργειών Ωρίμανσης** και Υποχρεώσεων Πράξης.  *Σημείωση: Οι ενέργειες ωρίμανσης δύνανται να είναι η έκδοση αδειών (π.χ. οικοδομική άδεια, τροποποιήσεις περιβαλλοντικών όρων. κλπ), η έκδοση εγκρίσεων (π.χ. από αρχαιολογική υπηρεσία, εγκριτικές αποφάσεις μελετών, κλπ), άλλες προαπαιτούμενες ενέργειες, όπως έκδοση Υπουργικών Αποφάσεων, απόκτηση γης – απαλλοτριώσεις, προγραμματικές συμβάσεις, κλπ. Στις ενέργειες ωρίμανσης περιλαμβάνονται και οι ενέργειες ανάληψης νομικής δέσμευσης με τα επιμέρους στάδια εξέλιξής τους (π.χ. υποβολή τευχών δημοπράτησης, προέλεγχος και έγκριση διακήρυξης από τη ΔΑ, υποβολή σχεδίου σύμβασης, προέλεγχος και έγκριση νομικής δέσμευσης. κλπ).*  *Τα στοιχεία του Δελτίου* ***πρέπει να συμφωνούν*** *με τα αντίστοιχα πεδία ΣΤ. 27-42 του ΤΔΠ.* | Β4 | |
| 2 | Στοιχεία **κυριότητας ή κατοχής** του ακινήτου | Β4 | |
| 3 | **Βεβαίωση δημάρχου**, συνοδευόμενη από σκαρίφημα υπογεγραμμένο από την αρμόδια Τεχνική Υπηρεσία του Δήμου, που θα βεβαιώνει τους κοινόχρηστους χώρους στους οποίους γίνεται παρέμβαση *(μόνο στις περιπτώσεις ανάπλασης οικισμών).* | Β4 | |
| 4 | Βεβαίωση δικαιούχου για την **ύπαρξη δικτύων κοινής ωφελείας** και την υποχρέωση ή μη μετακίνησης ή μεταφοράς τους (*για τις περιπτώσεις ανάπλασης οικισμών*). | Β4 | |
| 5 | **Πίνακας αποτύπωσης αναγκαίων τεχνικών υποστηρικτικών μελετών και της ωρίμανσης** της πράξης (σύμφωνα με το υπόδειγμα της πρόσκλησης). | Β4, Β1 | |
| 6 | Υποβάλλονται όλες οι **υπάρχουσες μελέτες και οι εγκριτικές αποφάσεις** των μελετών όπως αναγράφονται στον πίνακα αποτύπωσης αναγκαίων τεχνικών υποστηρικτικών μελετών και της ωρίμανσης της πράξης. | Β4, Β1 | |
| 7 | **Πίνακας αποτύπωσης αδειών και εγκρίσεων** της πράξης και του βαθμού προόδου αυτών (σύμφωνα με το υπόδειγμα της πρόσκλησης). | Β4, Β1 | |
| 8 | Υποβάλλονται όλες **οι άδειες και εγκρίσεις**, όπως αναγράφονται στον πίνακα αποτύπωσης αδειών και εγκρίσεων της πράξης και του βαθμού προόδου αυτών. | Β4, Β1 | |
| 9 | **Αγορά / απαλλοτρίωση εδαφικής έκτασης/κτιριακής εγκατάστασης**  **α)** Σε περίπτωση αγοράς / απαλλοτρίωσης εδαφικής έκτασης ή αγοράς κτιριακής εγκατάστασης, **εκτίμηση αξίας** από ανεξάρτητο πιστοποιημένο εκτιμητή ή δεόντως εξουσιοδοτημένο επίσημο φορέα.  **β) Υπεύθυνες δηλώσεις ιδιοκτητών** περί συμφωνίας εξαγοράς εδαφικής έκτασης ή κτιριακής εγκατάστασης (εφόσον υπάρχουν)  **γ) Απόφαση τιμής μονάδας αποζημίωσης** για την απαλλοτριούμενη έκταση από δικαστήριο (εφόσον υπάρχει)  *Σημείωση: Οι όροι και οι προϋποθέσεις κτήσης ακινήτων περιγράφονται στο άρθρο 16 της με αρ. πρωτ. 137675/ΕΥΘΥ1016/19-12-2018ΥΑΕΚΕΔ.* | Β4, Β1 | |
| 10 | **Σχέδιο Απόφασης Υλοποίησης Υποέργου με Ίδια Μέσα** μόνο στις περιπτώσεις πράξεων που εκτελούνται με ίδια μέσα  *Σημείωση: Στις περιπτώσεις όπου περιλαμβάνεται υποέργο αρχαιολογικών εργασιών και ερευνών, ο δυνητικός δικαιούχος υποβάλλει συνημμένα στην πρότασή του σχέδιο απόφασης αυτεπιστασίας αρχαιολογίας, με περιεχόμενο αντίστοιχο του τυποποιημένου εντύπου του ΣΔΕ, ιδίως ως προς την ανάλυση του προϋπολογισμού ανά κατηγορία δαπανών (αριθμός προσωπικού ανά ειδικότητα, κατηγορίες προμηθειών/υπηρεσιών κλπ), το χρονοδιάγραμμα ενεργειών και τις διαδικασίες ανάθεσης. Επιπλέον, υποβάλλει σχέδιο Μνημονίου συνεργασίας μεταξύ του κυρίου/δικαιούχου του έργου και της αρμόδιας Υπηρεσίας του Υπ. Πολιτισμού, εφόσον απαιτείται.*  *Τέλος, στο ΤΔΠ οι Εφορείες Αρχαιοτήτων, οι οποίες υλοποιούν αρχαιολογικές έρευνες και εργασίες σε τεχνικά έργα τρίτων, θα πρέπει να εμφανίζονται ως δικαιούχοι / εταίροι στην πράξη για το υποέργο αρμοδιότητας τους.* | Β4, Β1 | |
| **Β5. Στοιχεία διαχειριστικής ικανότητας** | |  | |
| 1 | Υποδείγματα που τεκμηριώνουν τη διοικητική και επιχειρησιακή ικανότητα του δικαιούχου. Για τη συμπλήρωση των υποδειγμάτων συμβουλευτείτε τον «Οδηγό για την εκτίμηση της διαχειριστικής ικανότητας δυνητικών δικαιούχων ΕΣΠΑ 2014-2020».  Σημείωση:   * Στις περιπτώσεις φορέων που έχουν τη μορφή **ΝΠΙΔ** και δεν υπάγονται στο πεδίο εφαρμογής των νόμων και προεδρικών διαταγμάτων για την ανάθεση και υλοποίηση δημοσίων συμβάσεων και ανάλογα με το είδος της δράσης που αφορά η προτεινόμενη πράξη, ο φορέας οφείλει να διαθέτει **εγκεκριμένο κανονισμό ανάθεσης και παρακολούθησης/υλοποίησης συμβάσεων**, ο οποίος οφείλει να είναι συμβατός τόσο με τις κοινοτικές οδηγίες για τις δημόσιες συμβάσεις, όσο και με τις αρχές της ΣΛΕΕ για διαφάνεια και ίση μεταχείριση. * Εάν η προτεινόμενη πράξη αφορά σε υποέργα που υλοποιούνται με ίδια μέσα (αυτεπιστασία) που δεν απαιτούν την ανάθεση συμβάσεων με προϋπολογισμό άνω των ορίων του πρόχειρου διαγωνισμού, δεν είναι αναγκαία η ύπαρξη τέτοιου εγκεκριμένου κανονισμού. * Κατά τα λοιπά ο δικαιούχος οφείλει να υποβάλει το συστατικό του έγγραφο και συμπληρωμένα τα υποδείγματα που τεκμηριώνουν τη διοικητική και επιχειρησιακή του ικανότητα. * Στην περίπτωση υλοποίησης έργου με Προγραμματική Σύμβαση ή Σύμβαση Διαδημοτικής ή Διαβαθμικής Συνεργασίας, ως προς την επάρκεια ελέγχεται και ο προτεινόμενος Φορέας Υλοποίησης. | Β5 | |

|  |
| --- |
| 7. Διαδικασία αξιολόγησης αιτήσεων χρηματοδότησης |

Σκοπός της διαδικασίας είναι η διασφάλιση της διαφάνειας και της ίσης μεταχείρισης στην επιλογή για χρηματοδότηση Πράξεων που συμβάλουν στους αναπτυξιακούς στόχους της Προτεραιότητας 4 του ΕΠΑΛΘ 2014-2020 και στους στόχους του Τοπικού Προγράμματος σύμφωνα με τη μεθοδολογία αξιολόγησης και τα κριτήρια επιλογής πράξεων που έχουν εγκριθεί από την Επιτροπή Παρακολούθησης του ΕΠΑΛΘ 2014-2020.

Η μεθοδολογία αξιολόγησης είναι συγκριτική, γεγονός που σημαίνει ότι η αξιολόγηση όλων των προτάσεων πρέπει να ολοκληρωθεί μετά την καταληκτική ημερομηνία και τα αποτελέσματα να ανακοινωθούν ταυτόχρονα για όλες τις προτάσεις. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που προσδιορίζονται στην πρόσκληση.

Η διαδικασία αξιολόγησης των προς χρηματοδότηση πράξεων διενεργείται σε δύο στάδια:

* + **ΣΤΑΔΙΟ Α**΄: Έλεγχος πληρότητας και επιλεξιμότητας πρότασης

Το Στάδιο Α’ έχει στόχο να διασφαλίσει, τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

* + **ΣΤΑΔΙΟ Β΄:** Αξιολόγηση των προτάσεων ανά ομάδα κριτηρίων

Κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε πέντε βασικές ομάδες:

ΣΤΑΔΙΟ Β1. Πληρότητα και σαφήνεια του περιεχομένου της πρότασης (στάθμιση 25%) ΣΤΑΔΙΟ Β2. Ενσωμάτωση οριζόντιων πολιτικών και τήρηση θεσμικού πλαισίου

ΣΤΑΔΙΟ Β3 Σκοπιμότητα πράξης (στάθμιση 50%) ΣΤΑΔΙΟ Β4. Ωριμότητα πράξης (στάθμιση 15%)

ΣΤΑΔΙΟ Β5. Διοικητική, Επιχειρησιακή και Χρηματοοικονομική ικανότητα δυνητικού δικαιούχου (στάθμιση 10%)

Η αξιολόγηση πραγματοποιείται από τα αρμόδια στελέχη του ΕΦ με απόφασή του, για τους οποίους διασφαλίζεται, σε κάθε περίπτωση, ότι: δεν υφίσταται σύγκρουση συμφερόντων, και διαθέτουν την απαιτούμενη εμπειρία και τεχνογνωσία για τη διενέργεια της αξιολόγησης

Κατά τη διενέργεια της αξιολόγησης (συγκριτική), ο ΕΦ δύναται να ζητήσει σε οποιοδήποτε στάδιο της αξιολόγησης την υποβολή συμπληρωματικών στοιχείων και διευκρινήσεων.

Αναλυτικά η διαδικασία αξιολόγησης περιγράφεται στα συνημμένα έντυπα της πρόσκλησης:

* Ο.I.1\_1\_ΟΔΗΓΟΣΑΞΙΟΛΟΓΗΣΗΣ\_v1\_080517
* **Κριτήρια αξιολόγησης πράξεων δημοσίου χαρακτήρα**

|  |
| --- |
| 8. Διευκρινίσεις για την ύπαρξη κρατικής ενίσχυσης στην πράξη |

Σύμφωνα με την υπ’αρ. 30738/ΕΥΚΕ 482/14-03-2019 διατύπωση σύμφωνης γνώμης της Ειδικής Υπηρεσίας Κρατικών Ενισχύσεων σχετικά με το σχέδιο της παρούσας πρόσκλησης, τα προτεινόμενα έργα δύναται να εξετασθούν στο πλαίσιο του θεσμικού πλαισίου των Κρατικών Ενισχύσεων της Ευρωπαϊκής Ένωσης είτε ως έργα που δεν ενέχουν στοιχεία κρατικής ενίσχυσης είτε ως έργα που ενέχουν στοιχεία κρατικής ενίσχυσης με βάση το δίκαιο του ανταγωνισμού της Ευρωπαϊκής Ένωσης.

Πιο συγκεκριμένα:

* Αλιεία /υδατοκαλλιέργεια

Όπως προκύπτει από τον ΚΑΝ(ΕΕ) 508/2014 για το ΕΤΘΑ (παρ. 2, άρθρο 8), οι υποβληθείσες προτάσεις που **αφορούν αποκλειστικά σε θέματα αλιείας / υδατοκαλλιέργειας**, και υπάγονται στο άρθρο 42 της Συνθήκης για τη Λειτουργία της Ε.Ε. (ΣΛΕΕ), **απαλλάσσονται από τον έλεγχο** για την ύπαρξη ή όχι κρατικής ενίσχυσης. Για τις λοιπές εξετάζεται η τήρηση των κριτηρίων του άρθρου 107 της ΣΛΕΕ.

* Κρατικές ενισχύσεις / οικονομική δραστηριότητα.

Το άρθρο 107 παράγραφος 1 της ΣΛΕΕ ορίζει τις κρατικές ενισχύσεις ως «ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό **διά της ευνοϊκής μεταχειρίσεως ορισμένων επιχειρήσεων** ή ορισμένων κλάδων παραγωγής […], κατά το μέτρο που επηρεάζουν τις μεταξύ κρατών μελών συναλλαγές».

Ως **επιχείρηση** θεωρούνται όλες οι οντότητες **που ασκούν οικονομική δραστηριότητα** ανεξάρτητα από το νομικό καθεστώς που τις διέπει και τον τρόπο χρηματοδότησής τους. Συνεπώς ο χαρακτηρισμός μιας συγκεκριμένης οντότητας ως επιχείρηση εξαρτάται αποκλειστικά από τη φύση των δραστηριοτήτων που ασκεί. **Οικονομική δραστηριότητα αποτελεί κάθε δραστηριότητα που συνίσταται στην προσφορά αγαθών και υπηρεσιών στην αγορά.**

Προκειμένου να προσδιοριστεί αν μια κρατική χρηματοδότηση προς οποιονδήποτε φορέα που ασκεί οικονομική δραστηριότητα είναι οικονομική ενίσχυση, πρέπει να ισχύουν **σωρευτικά** τα παρακάτω κριτήρια:

* + Χορήγηση / μεταφορά **κρατικών πόρων**
  + **Επιλεκτική ενίσχυση** προς ορισμένες επιχειρήσεις ή κλάδους παραγωγής
  + **Νόθευση** ή απειλής νόθευσης **του ανταγωνισμού** και διατάραξη του ενδοενωσιακού εμπορίου
  + Παροχή **πλεονεκτήματος**

Αν τα παραπάνω κριτήρια **πληρούνται**, τότε οι υποβληθείσες προτάσεις **ενέχουν στοιχεία κρατικής ενίσχυσης** και εξετάζονται σύμφωνα με το πλαίσιο των κρατικών ενισχύσεων (ΚΑΝ(ΕΕ) 651/2014, 1407/2014).

* Άσκηση δημόσιας εξουσίας

Το άρθρο 107 παράγραφος 1 της ΣΛΕΕ δεν εφαρμόζεται στην περίπτωση **όπου το Δημόσιο ενεργεί «ασκώντας δημόσια εξουσία»** ή όταν οι **δημόσιες οντότητες ενεργούν «υπό την ιδιότητά τους ως δημόσιες αρχές».** Μια οντότητα μπορεί να θεωρηθεί ότι ενεργεί ασκώντας δημόσια εξουσία σε περίπτωση που η **εν λόγω δραστηριότητα εμπίπτει στις ουσιώδεις λειτουργίες του κράτους ή συνδέεται με τις λειτουργίες αυτές λόγω της φύσεως, του αντικειμένου και των κανόνων στους οποίους υπόκειται.**

Σε περίπτωση που οι ανωτέρω προϋποθέσεις πληρούνται, **οι υπηρεσίες που παρέχονται από τους** δικαιούχους της πρόσκλησης δεν συνιστούν οικονομική δραστηριότητα και οι φορείς λειτουργίας ή/και κύριοι των έργων δεν ενεργούν ως «επιχείρηση» (σημείο 17 της Ανακοίνωσης της Επιτροπής σχετικά με την έννοια της κρατικής ενίσχυσης).

* Ενισχύσεις για τον πολιτισμό και τη διατήρηση της κληρονομιάς

Δεδομένης της ιδιαίτερης φύσης τους, ορισμένες δραστηριότητες που σχετίζονται με τον **πολιτισμό, τη διατήρηση της κληρονομιάς και της φύσης** δύνανται να οργανωθούν με **μη εμπορικό τρόπο** και, ως εκ τούτου, **να μην έχουν οικονομικό χαρακτήρα**. **Η δημόσια χρηματοδότησή τους ενδεχομένως να μην αποτελεί κρατική ενίσχυση.** Η Επιτροπή θεωρεί ότι η δημόσια χρηματοδότηση δραστηριοτήτων πολιτισμού ή διαφύλαξης της κληρονομιάς **οι οποίες διατίθενται δωρεάν στο ευρύ κοινό εκπληρώνει έναν απολύτως κοινωνικό και πολιτιστικό σκοπό, του οποίου ο χαρακτήρας είναι μη οικονομικός** (σημείο 34 της Ανακοίνωσης της Επιτροπής σχετικά με την έννοια της κρατικής ενίσχυσης).

**Αντιθέτως**, οι δραστηριότητες πολιτισμού ή διαφύλαξης της κληρονομιάς (συμπεριλαμβανομένης της διατήρησης της φύσης) **που χρηματοδοτούνται κατά κύριο λόγο από τις εισφορές των επισκεπτών ή των χρηστών ή μέσω άλλων εμπορικών διευθετήσεων** (για παράδειγμα, εμπορικές εκθέσεις, κινηματογράφοι, εμπορικές μουσικές παραστάσεις και φεστιβάλ) **θα πρέπει να θεωρείται ότι έχουν οικονομικό χαρακτήρα** (σημείο 35 της Ανακοίνωσης της Επιτροπής σχετικά με την έννοια της κρατικής ενίσχυσης).

* Παρεμβάσεις τοπικής εμβέλειας (τοπικός χαρακτήρας πράξεων)

Η Επιτροπή σε ορισμένες από τις αποφάσεις της έχει κρίνει ότι, λόγω ειδικών περιστάσεων των υποθέσεων ένα «*μέτρο είχε* ***καθαρά τοπικό αντίκτυπο*** *και κατά συνέπεια* ***δεν επηρέαζε καθόλου τις συναλλαγές μεταξύ κρατών μελών***. *Στις εν λόγω υποθέσεις η Επιτροπή διαπίστωσε, συγκεκριμένα, ότι ο δικαιούχος* ***παρείχε αγαθά ή υπηρεσίες σε μια περιορισμένη περιοχή ενός κράτους μέλους και ήταν απίθανο να προσελκύσει πελάτες από άλλα κράτη μέλη****, και ότι δεν μπορούσε να προβλεφθεί ότι το μέτρο δεν θα είχε παρά οριακές επιπτώσεις στις συνθήκες των διασυνοριακών επενδύσεων ή της εγκατάστασης»* (σημείο 196 της Ανακοίνωσης της Επιτροπής σχετικά με την έννοια της κρατικής ενίσχυσης). Στις περιπτώσεις αυτές δεν πληρούνται σωρευτικά τα κριτήρια που προαναφέρθηκαν και **δεν υφίσταται θέμα κρατικών ενισχύσεων**.

Τα κριτήρια που λαμβάνονται υπόψη κατά τη **εξέταση του τοπικού χαρακτήρα** ενός μέτρου περιλαμβάνουν κατά κύριο λόγο τα εξής:

**α)** η δραστηριότητα του δικαιούχου αφορά την **παροχή αγαθών και υπηρεσιών σε περιορισμένη γεωγραφική ζώνη επιρροής** εντός ενός κράτους μέλους

**β)** η δραστηριότητα εκτιμάται ότι είναι **απίθανο να προσελκύσει πελάτες από άλλα κράτη μέλη**, καθώς τα αγαθά και οι υπηρεσίες **απευθύνονται στον τοπικό πληθυσμό** άνευ διαφημιστική προβολής

**γ)** η κρατική χρηματοδότηση της δραστηριότητας θα έχει αμελητέο αντίκτυπο στις αγορές και τους καταναλωτές, καθώς **δεν προβλέπεται ότι θα προσελκύσει επενδυτές από άλλα κράτη μέλη** που θα θελήσουν να εγκατασταθούν στην εν λόγω περιοχή για να παρέχουν τη δραστηριότητα αυτή.

Στο πλαίσιο αυτό αξιολογούνται παράμετροι όπως:

* + εάν η επιχείρηση **δραστηριοποιείται σε περιορισμένη περιοχή** εντός του κράτους μέλους **με μικρό πληθυσμό** (εν προκειμένω πρέπει να αποσαφηνίζεται ποιες περιοχές θα καλύπτονται από τις υπό χρηματοδότηση δομές και ποιος είναι ο πληθυσμός τους)
  + εάν η δραστηριότητα του δικαιούχου **απευθύνεται κατά κύριο λόγο σε τοπικούς αποδέκτες – «πελάτες»,** λαμβάνοντας υπόψη το είδος και τα ειδικά (εγγενή) χαρακτηριστικά (πχ γλώσσα) της δραστηριότητας, τον αριθμό και τον τόπο κατοικίας των χρηστών / πελατών του προϊόντος / υπηρεσίας, καθώς και το αμελητέο ποσοστό των πελατών από άλλα κράτη μέλη
  + τον σκοπό του μέτρου, που **δεν θα πρέπει να είναι η αύξηση των δραστηριοτήτων του δικαιούχου** (γιατί τότε θα μπορούσε να προσελκύσει επενδυτές από άλλα κράτη μέλη)
  + τυχόν ενδείξεις για **ενδιαφέρον επενδυτών από άλλα κράτη** μέλη να παρέχουν παρόμοιες υπηρεσίες /προϊόντα
  + την κατάσταση της σχετικής αγοράς εν γένει (τοπική και όχι διεθνής), τόσο για τον δικαιούχο όσο και για τους ανταγωνιστές του και την κατάσταση του δικαιούχου (κύκλος εργασιών, δυναμικότητα υποδομών, μερίδιο αγοράς)το χαμηλό ποσό της κρατικής χρηματοδότησης.
* Εξέταση στοιχείων δικαιούχων

Προκειμένου **να επιβεβαιωθεί η μη κρατική ενίσχυση**, πρέπει κατά την υποβολή των προτάσεων οι δυνητικοί δικαιούχοι να υποβάλλουν στοιχεία τα οποία διασφαλίζουν ότι **η πρότασή τους δεν** αποτελεί οικονομική δραστηριότητα.

Σε περίπτωση **που αποτελεί οικονομική δραστηριότητα** πρέπει να υποβάλλουν στοιχεία τα οποία διασφαλίζουν ότι η χρηματοδότηση του έργου:

* + δεν δίνει πλεονέκτημα στους δικαιούχους
  + δεν νοθεύει ή απειλεί να νοθεύσει τον ανταγωνισμό ή να έχει επιπτώσεις στις συναλλαγές.

Εφόσον τα παραπάνω δεν μπορούν να αποδειχθούν τότε πρέπει να εξεταστεί η μικρή επίπτωση στις συναλλαγές (δραστηριότητες με τοπικό αντίκτυπο που δεν επηρεάζουν τι συναλλαγές – βλ. παραπάνω)

Λαμβάνοντας υπόψη ότι η έννοια της κρατικής ενίσχυσης είναι μία αντικειμενική και νομική έννοια που ορίζεται απευθείας από τη ΣΛΕΕ και ερμηνεύεται από το Δικαστήριο της Ευρωπαϊκής Ένωσης, **στον συνημμένο Οδηγό για κρατικές ενισχύσεις δίνονται κατευθύνσεις / οδηγίες ώστε να εξετάζεται εάν η πράξη ενέχει στοιχεία κρατικής ενίσχυσης** (Συνημμένο αρχείο: 1c \_ Ο.Ι.1 \_ 1 \_ ΠΑΡΑΡΤ \_ ΙΙΙ \_ ΚΡΑΤΙΚΕΣ \_ ΕΝΙΣΧΥΣΕΙΣ\_v1\_080517)

